[{"text_idx": "#000004", "text": "Gwyliwch ffilm seiliedig ar ffotograffiaeth, cwrdd a\u0302 ffrindiau, gwneud ffrindiau a chael eich ysbrydoli!"}, {"text_idx": "#000010", "text": "Fel un o ffotograffwyr amlycaf y byd, mae Sally Mann yn creu gwaith celf sy\u2019n herio gwerthoedd ac agweddau moesol gwylwyr. Caiff ei disgrifio gan y cylchgrawn Time fel \u201cffotograffydd gorau America\u201d. Daeth yn enwog yn rhyngwladol am y tro cyntaf yn 1992 gyda \u201cImmediate Family\u201d, cyfres o luniau cymhleth, llawn dirgelwch o\u2019i phlant ei hun. Cafodd y gwaith hwn, a\u2019r anghydfod yn ei sgil, ei gofnodi yn ffilm fer arobryn Steven Cantor, Blood Ties."}, {"text_idx": "#000011", "text": "Mae WHAT REMAINS yn troi\u2019n o\u0302l at ddilyn gwaith arloesol newydd Mann: cyfres o ffotograffau sy\u2019n ymwneud ag agweddau amrywiol ar farwolaeth a dadfeilio. Er nad yw Sally Mann yn un i gyfaddawdu, mae\u2019n myfyrio ar ei theimladau personol tuag at farwolaeth wrth iddi barhau i archwilio ffiniau ffotograffiaeth gyfoes. Mae hi i\u2019w gweld ar fferm ei theulu yn Virginia, gyda\u2019i gw\u0302r a\u2019i phlant sydd wedi tyfu bellach o\u2019i chwmpas, ac mae ei pharodrwydd i ddadlennu ei phroses artistig wrth iddi ddatblygu yn caniata\u0301u i\u2019r gwylwyr gael mynediad unigryw i\u2019w byd."}, {"text_idx": "#000012", "text": "Dros gyfnod o 5 mlynedd, mae WHAT REMAINS wedi rhoi mynediad agored i\u2019r holl gamau sy\u2019n perthyn i waith Mann, ac mae\u2019n cynnig cipolwg prin ar artist huawdl ac arbennig."}]